internet vaartha 113 Views
ఎస్‌బ్యాంకు సిఇఒ రాణాకపూర్‌
సింగపూర్‌ : బ్రెగ్జిట్‌ నిర్ణయంతో భారత్‌కు లాభదాయకమేనని ఎస్‌బ్యాంకు సిఇఒ రాణాకపూర్‌ వెల్లడించారు. వచ్చేఆరునెలల్లో భారత్‌ ఈ నిర్ణయం తో భారీ లాభం పొందుతుందని, అమెరికా వడ్డీరేట్ల పెంపు జాప్యం జరుగుతుందని, యూరోజోన్‌లో ఆర్ధిక సమస్యలు ఉత్పన్నం అవుతాయని అన్నారు. వ్యూహాత్మక ఆర్థిక ఇన్వెస్టర్లకు భారత్‌కేంద్రంగా మారుతుందని రాణా వెల్లడించారు. బ్రిటన్‌ యూరో జోన్‌ నుంచి వైదొలగాలన్న నిర్ణయం అంతర్జాతీయ మార్కెట్లకు అనిశ్చితిని పెంచుతుందని పేర్కొ న్నారు. ఆర్థికవనరులపరంగా భారత్‌లో సమీప కాలంలో స్వల్ప ఒత్తిడి ఉంటుందని, అనుకోని అని శ్చితిని కట్టడిచేసేందుకు భారత్‌ పాలకులవద్ద వన రులు దండిగా ఉన్నాయని అన్నారు. అంతర్జాతీ యంగా అనేక దేశాల్లో ఆర్థికంగా, రాజకీయంగా సంక్షోభాలు ఎదుర్కొన్నప్పటికీ భారత్‌ శక్తివంతమైన దేశంగా కొనసాగిందని రాణా వెల్లడించారు. నిర్మాణాత్మక సంస్థాగత సంస్కరణలతో వృద్ధి ముందుకు సాగి ఎలాంటిపరిస్థితినైనా అధిగమించిందన్నారు. విదేశీ ప్రత్యక్ష పెట్టుబడుల పరిమితులను సడలిం చడం, జిఎస్‌టి అమలు భారత్‌కు కొంతమేలు చేస్తాయన్నారు. ప్రభుత్వంపైనా అమలయ్యే సం స్కరణలపైనా ఇన్వెస్టర్లలో విశ్వాసం పెరుగుతున్నదని పేర్కొన్నారు. యెస్‌బ్యాంకు 100 కోట్ల డాలర్ల నిధులసేకరణ చేపట్టిందని కొత్త వాటాదారులు బ్యాంకు ఇన్వెస్టర్లుగా భారత్‌కు వస్తారని ఆయన నమ్మకం వ్యక్తంచేశారు. అంతర్జాతీయ ఆర్థిక సంస్థలు కొత్త సంక్షోభంతో 2.1 లక్షలకోట్ల డాలర్ల సంక్షోభం ఎదుర్కొన్నాయని ఆయన అన్నారు. రాణకపూర్‌ మాట్లాడుతూ ఆరుదశాబ్దాలకు పైబడి ఉన్న యూరోజోన్‌ నుంచి వైదొలగడాన్ని ఇతర యూరోపియన్‌ దేశాలు కూడా ఇప్పటికీ వ్యతిరేకిస్తున్నాయని రాణాకపూర్‌ స్పష్టంచేశారు.